I pokalturneringen slog man i 1/8-finalen ligarivalerne [[SK Aarhus]] med 22-17 på udebane, og for fjerde sæson i træk var modstanderen [[FCM Håndbold]] i 1/4-finalen, som i Frederiksberg Hallen slog tigrene med 32-23 og dermed blev København Håndbold igen sorteper mod de senere pokalsølvvindere. I ligaen fortsatte den gode hjemmebanestatisk fra forrige sæson, og det var først i sidste spillerunde af grundspillet at København Håndbold måtte gå fra banen uden point i Frederiksberg Hallen. I alt blev det til en ubesejret stime på 17 kampe i træk i ligaen, som strakte sig over 533 dage.[[Fil:Mia Rej Bidstrup 2 20180128.jpg|thumb|200px|right|[[Mia Rej]] var en af de spillere, der var med til at sætte klubben på landkortet.]]Sæsonen 2017/2018, var sæsonen der cementerede København Håndbold, som tophold i [[Damehåndboldligaen|HTH Ligaen]]. Klubben endte for første gang i en finale ved [[DHF's Landspokalturnering 2017]], men tabte i finalen til [[Team Esbjerg]], med cifrene 20-31.<ref>{{cite web|url=https://www.dr.dk/sporten/haandbold/kvindeligaen/team-esbjerg-banker-koebenhavn-i-pokalfinalen|title=Team Esbjerg banker København i pokalfinalen|publisher=[[Danmarks Radio]]|access-date=30. december 2017}} {{da sprog}}</ref> Efter 22 spillerunder stod klubben ubesejret på hjemmebane, og endnu vigtigere som grundspilsvindere. Dermed ventede et slutspil med hjemmebanefordel og her viste københavnerne igen stærk kontinuitet. Først vandt man sin pulje overbevisende, med 12 ud af 15 mulige point. I semifinalerne ventede [[Viborg HK]], som gav klubben en chokstart ved at vinde 18-24. Københavnerne havde dermed kniven for struben i anden semifinale kamp, men formåede at spille sig til en tredje, og afgørende semifinale med en sejr på 31-25. Den sidste semifinale viste sig at blive en rigtig neglebider, hvor klubben vinder 27-26 og avancerer sig til finalen mod [[Odense Håndbold]]. Her vandt klubben første finale kamp 28-25. Og kunne derfor drage mod [[Odense]], med den ene hånd på pokalen. Desværre blev guldmedaljerne udskudt, da man tabte med overbevisende 22-29. Klubben stod derfor overfor den største og vigtigste kamp nogensinde. Heldigvis var et års hård træning og en fyldt [[Frederiksberg-Hallerne]] nok og københavnerne kunne ved slutfløjtet juble, de var danske mestre, bare 5 år efter grundlæggelsen af klubben.<ref>{{cite web|url=https://www.dhf.dk/nyheder-og-presse/nyheder/koebenhavn-haandbold-ny-danmarksmester|title=København Håndbold ny Danmarksmester|publisher=[[Dansk Håndbold]]|access-date=27. maj 2017|archive-date=15. juni 2018|archive-url=https://web.archive.org/web/20180615004641/http://dhf.dk/nyheder-og-presse/nyheder/koebenhavn-haandbold-ny-danmarksmester/|url-status=dead}} {{da sprog}}</ref>
Historie Sport Foreninger Organisationer